钦定古今图书集成/明伦汇编/氏族典/第391卷 > 李溥
## 钦定古今图书集成/明伦汇编/氏族典/第391卷 > 李溥

按《宋史李溥传》：“溥，河南人，初为三司小吏，阴狡多智
数。时天下新定，太宗厉精政事，尝论及财赋，欲有所
更革，引三司吏二十七人对便殿，溥条上七十一事，
即日擢为左侍禁，累迁奖州团练使。大中祥符九年，
特迁宫苑使。溥久专利权，内倚丁谓，所言辄听，由是
寖为不法。发运使黄震条其罪状以闻，罢知潭州。命”
御史鞫治，得溥奸赃十数事，未论决，会赦，贬忠武军
节度副使。仁宗即位，起知淮阳军，历光、黄二州，复以
赃败，贬蔡州团练副使。久之，监徐州利国监，以千牛
卫将军致仕，卒。